Gemini-senter

Gemini-senter er en modell for strategisk samhandling mellom faggrupper ved NTNU, SINTEF, Universitetet i Oslo, St. Olavs hospital og NTNU Samfunnsforskning. Gjennom Gemini-samarbeidet bygges større fagmiljøer på tvers av organisatoriske grenser innen ulike fagområder.

Konseptet ble etablert av NTNU og SINTEF i 2003. Universitetet i Oslo kom med i ordningen i 2004, St. Olavs hospital i 2007. Dagens reviderte samarbeidskonsept ble vedtatt av NTNUs og SINTEFs ledelse i september 2017 og gjort gjeldende fra 2018.

Fra SINTEF-nettstedet om ulike mål for sentrenes samarbeid:

 Partnerne går sammen for å utvikle nye fagområder.
 Partnerne ønsker å adressere store, tverrfaglige samfunnsutfordringer. 
 Partnerne bruker konseptet som en plattform for å utvikle SFI/FME/EU-søknader.
 Partnerne bruker konseptet for å koordinere felles aktiviteter og laboratorier.

Referanser

Eksterne lenker 

  Nettsted som bl.a. inneholder oversikt over alle GEMINI-sentre

NTNU
SINTEF
St. Olavs hospital